બીજી બાજુ કેટલાક એફઆઈઆઈ દ્વારા જુદી રમત રમવામાં આવી રહી છે . આ લોકો કરન્સી માર્કેટમાં પોતાના લાભને જાળવી રાખવા માટે ગ્રાહકોની ઇક્વિટી હોલ્ડિંગનો લાભ લઈ રહ્યા છે . વરિષ્ઠ બેંકર્સને લાગી રહ્યું છે કે આ સૂચનાઓ આરબીઆઈની માર્કેટમાં દરમિયાનગીરી કરવાની વ્યૂહરચના માટે આધાર બની શકે છે . ડોલરની ખરીદી કરનાર લોકોના નામ આરબીઆઈ દ્વારા મંગાવવામાં આવી રહ્યા છે . એમએમસી બેંકના કારોબારીએ કહ્યું છે કે આરબીઆઈના અધિકારીઓ ડોલરની ખરીદી કરનાર કોણ છે અને કેટલા ડોલરની ખરીદી કરવામાં આવી રહી છે તે અંગે માહિતી મેળવી રહ્યા છે . રિઝર્વ બેંક હવે સ્પષ્ટ વલણ અપનાવી રહી છે . માર્કેટમાં કેટલી દરમિયાનગીરી કરવામાં આવે તેની નીતિ તૈયાર કરવામાં આવી રહી છે . એફઆઈઆઈ અથવા બુલિયન આયાતકારોને ડોલરની જરૂર છે તો તેમને માર્કેટ રેટથી ચૂકવણી કરવી પડશે . આરબીઆઈ ડોલર સામે રૂપિયાની કિંમતમાં ધટાડો થયા બાદ પોતાની વ્યૂહરચના મુજબ રૂપિયાને સ્થિર કરવાના પ્રયાસમાં છે . આના માટે દરમિયાનગીરી પણ કરવામાં આવી રહી છે .